Source: https://www.onlinezakony.sk/33/32-2019-zb-rozh-c-32-2019-zb-rozh-uniqueidOhwOuzC33qd2W4_6TwF4qDdzZph6F0DeQw5MYPIRu8SAqFLd6EXQBg/?uri_view_type=4
Timestamp: 2019-09-19 17:33:40+00:00

Document:
č. 32/2019 Zb. rozh. | Onlinezakony.sk - Zákony, judikatúra a literatúra 2019
č. 32/2019 Zb. rozh.
Na konanie vo veci, v ktorej sa profesionálny vojak domáha preskúmania správnosti oznámenia vojenského útvaru o výške a zložení jeho platu, je príslušný súd v správnom súdnictve.
(Uznesenie Najvyššieho súdu Slovenskej republiky z 19. februára 2019 sp. zn. 1KO 3/2019)
1. Návrhom podaným na Najvyšší súd Slovenskej republiky 30. januára 2019 sa Okresný súd Poprad domáhal, aby kompetenčný senát Najvyššieho súdu Slovenskej republiky rozhodol negatívny kompetenčný spor podľa ustanovenia § 8 Správneho súdneho poriadku. Kompetenčný spor, či vec patrí do správneho alebo civilného súdnictva, vznikol medzi Okresným súdom Poprad a Krajským súdom v Prešove vo veci vedenej na Okresnom súde Poprad pod spisovou značkou 11Cpr 16/2018.
3. Ďalej Okresný súd Poprad uviedol, že je potrebné upriamiť pozornosť na predmet sporu, ktorým je preskúmanie zákonnosti oznámenia žalovaného č. SEKO-116/2017-OVS z 02. júna 2017 a poukázal na ustanovenie § 137 Civilného sporového poriadku.
6. Z predloženého súdneho spisu kompetenčný senát Najvyššieho súdu Slovenskej republiky zistil nasledovné skutočnosti. Vojenský útvar 6335 Prešov písomným oznámením o výške a zložení platu z 09. januára 2017 č. vkPO-122-566/2017, vydaným podľa ustanovení § 39 ods. 2 a § 82 ods. 1 zákona č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení neskorších predpisov, oznámil žalobcovi rtm. A. V. výšku a zloženie jeho služobného platu.
7. Žiadosťou z 27. februára 2017 žalobca žiadal Vojenský útvar 6335 Prešov o preskúmanie tohto písomného oznámenia z dôvodu, že neboli v jeho prípade splnené podmienky pre priznanie príplatku výkonného letca len vo výške 15% hodnostného platu a žiadal, aby bolo písomné oznámenie o výške a zložení platu Vojenského útvaru 6335 Prešov z 09. januára 2017 č. vkPO-122-566/2017 zmenené tak, že mu bude priznaný príplatok výkonného letca vo výške 30% hodnostného platu.
8. Žiadosť žalobcu zo dňa 27. februára 2017 vybavil Vojenský útvar 6335 Prešov listom z 10. apríla 2017 č. vkPO-704-19/2017-FES, v ktorom skonštatoval, že v písomnom oznámení o výške a zložení platu z 09. januára 2017 č. vkPO-122-566/2017 sú všetky zložky platu uvedené správne.
9. Podnetom z 27. apríla 2017 žiadal nrtm. A. V. o preskúmanie listu Vojenského útvaru 6335 Prešov z 10. apríla…

References: súd 
 súd 
 súd 
 § 8
 súd 
 § 137
 § 39
 § 82